Document ID: /roh_data/filtered/fineweb-2-filterrobots_roh.jsonl.gz/4653

A partir da quest onn datti differentas midadas, ha confermà la Lia Rumantscha. Da nov vegn definì in tema, sur dal qual ils scolars e giuvenils enfin 25 onns duessan scriver. Quest onn è il tema "En 10 onns". Ils texts èn limitads sin duas paginas A4.
Texts vegnan prelegids als Dis da litteratura
En Surselva ed en il Grischun Central na vegnan ils texts betg pli premiads cuminaivlamain, las 2 regiuns vegnan separadas l’ina da l’autra. Da nov pon ils giuvens scrivents preleger lur texts tar ils Dis da litteratura a Domat.